ભાજપ રાજ્યમાં છેલ્લા 22 વર્ષથી સત્તા પર આરૂઢ છે, પરંતુ પાટીદાર આંદોલન અને ત્યાર બાદ દલિત આંદોલન બાદ ભાજપ થોડું નબળું પડ્યું છે. ચૂંટણી સમયે ભાજપની આ નબળાઇનો લાભ લેવાનો પૂરો પ્રયત્ન કોંગ્રેસે કર્યો છે. એના પરિણામે કોંગ્રેસ પક્ષ થોડો મજબૂત પણ થયો છે. ભાજપના એકચક્રી શાસનને આ વખતે કોંગ્રેસ બરાબરની ટક્કર આપી રહ્યું છે. વળી ગુજરાતના પૂર્વ મુખ્યમંત્રી નરેન્દ્ર મોદી હાલ વડાપ્રધાન છે અને વડાપ્રધાન બન્યા બાદ દેશમાં યોજાયેલ વિધાનસભા ચૂંટણીમાં મોટા ભાગના રાજ્યોમાં ભાજપની આગેવાનીમાં સરકાર બની છે. આથી ગુજરાતની ચૂંટણી પર સમગ્ર દેશની નજર છે.